DE CORNEILLE DE SCHEPPER. 127 



son, où les salutations prémises, luy déclarasmes comment nous avions 

 esté lez le très-illustre Imbraliira Bassa, lequel nous avoit renvoyé vers 

 lui comme estant expert aux affaires d'Hongrie; que nous estions bien 

 joyeux d'avoir à traicter avec cestuy, lequel entendoit les matières, et 

 lequel estoil en telle authorité que, despuis l'Empereur, il estoit le m""; 

 car l'empereur des Turcqz estoit le premier, Imbrahim Bassa le ii"'% et 

 ledict Aloisio m"""; ce que aussy il ne nioit. Nous luy discourusmes sur 

 toutes choses, selon qu'avions faict audict Imbrahim, et premiers pour 

 ravoir tout le royaulme d'Hongrie, et après de la restitution de Coron, 

 soubz condition d'avoir l'isle d'Argel de Barbarossa, et que touts les 

 princes seroient comprins en la paix. Au premier point il respondit qu'il 

 nous seroit en partie adversaire , en partie arbitre : adversaire comme pro- 

 cureur du roy Jehan, arbitre, comme à ces fins destiné par le Grand Turcq 

 et (Ibrahim) Bassa; que nous devions du tout nous persuader estre impos- 

 sible que du vivant du roi Jean on obtint tout ledict royaulme, pour ce que 

 l'Empereur mesme le luy avoit promis; que touchant la restitution de la 

 ville de Coron, les Turcqz aymoient trop mieux ravoir ladicte ville par 

 toute aultre voye, que par convention, ou restitution, et qu'ainsy soit 

 que desià y avoit près d'icelle septante galères et icy vingt aultres, tant 

 bagtants (?) que grosses, et qu'oultre ce on en apareilloit icy en Constanti- 

 nople dix aultres subtiles, sans y comprendre dix aultres qu'on avoit en- 

 voyées contre le Belhuomo Siracusano pour secourir Cortegoly, que nous 

 disons Rhodes; item trente-six fustes et galiotes, avec innumérables 

 aultres fustes et navires, avec intention d'entrer en l'Apoulle *, inconti- 

 nent que l'empereur Charles marcheroit contre Barbarossa. Quant à la 

 restitution de l'isle d'Argel, que l'empereur des Turcqz nepouvoit, ores 

 qu'il voulust, et ne vouloit ores qu'il peut, la restituer, et que partant 

 n'estoit possible que la paix se feit, s'il n'y avoit aultre condition que la 

 restitution dudict Argel. Sur quoy avons demandé s'il ne pouvoit deffendre 

 les excursions de Barbarossa es Hespaignes, et aultres terres de l'Empe- 

 reur. Ouy, respondit-il, nous le pourrons faire, mais que Barbarossa avoit 

 sans l'adsistance des Turcqs occupé Argel , et que partant il la tenoit 



' L.1 Pouille. 



